Semut ora seneng lumah tangan lan mbandha tangan. Tegese semut ora tau njagakake pawewehing liyan, mula semut iku mesthi nyambut gawe. Yen duwe kekarepan, umpama munggah ana ing pucuking uwit, semut mesthi bisa amarga semut yen duwe kekarepan ora tau gelem mundur sejangkah wae. Arepa kudu rekasa akeh pepalang, semut ora bakal bali ngenthung. Rawe-rawe rantas, malang-malang putung, semut tansah wani ngadhepi pepalang apa wae.”
